PATVIRTINTA

Pasvalio Petro Vileišio gimnazijos direktoriaus

2025 m. kovo 31 d. įsakymu Nr. V- 50

PASVALIO PETRO VILEIŠIO GIMNAZIJOS STADIONO, SPORTO AIKŠTYNO, PERSIRENGIMO PATALPŲ SU SANITARINIAIS MAZGAIS IR TERITORIJOS APŠVIETIMO PASLAUGŲ TEIKIMO IR NAUDOJIMO TVARKOS APRAŠAS

I. BENDROSIOS NUOSTATOS

1. Pasvalio Petro Vileišio gimnazijos (toliau - Gimnazija) stadiono, sporto aikštyno, persirengimo patalpų su sanitariniais mazgais ir teritorijos apšvietimo (toliau - Stadionas) paslaugų teikimo ir naudojimo tvarkos aprašas (toliau - Aprašas) reglamentuoja atlygintino ir / ar neatlygintino stadiono infrastruktūros ir jame esančio inventoriaus naudojimo, paslaugų teikimo sąlygas ir prioritetines paslaugų gavėjų grupes.
2. Stadionas skirtas formaliojo, neformaliojo ugdymo užsiėmimų veikloms vykdyti, sporto varžyboms ir kitiems sporto, fizinio ugdymo renginiams organizuoti, bendruomenės narių fiziniam aktyvumui skatinti.
3. Už tvarką, žiūrovų tribūnų, sporto įrenginių ir žmonių saugą užsiėmimų (renginių) metu stadione ir jo prieigose atsako organizatorius ir / ar naudotojas.
4. Gimnazija stadiono atlygintinas ir / ar neatlygintinas paslaugas teikia su organizatoriumi ir/ar naudotoju iš anksto suderinusi ir sudariusi paslaugų teikimo sutartį.
5. Šio Aprašo reikalavimai yra privalomi visiems stadiono lankytojams ir naudotojams, taip pat renginių organizatoriams bei taikomi visų jų atžvilgiu.
6. Gimnazija neatsako ir negali būti laikoma atsakingu už stadiono lankytojo (naudotojo) stadione patirtą žalą, fizinius sužalojimus, smurtą ir kitas neigiamas pasekmes, susijusias su lankytojo (naudotojo) elgesiu ir / ar netinkamu stadiono infrastruktūros / inventoriaus naudojimu, ar naudojimu ne pagal paskirtį.
7. Visa atsakomybė dėl besinaudojančių stadiono infrastruktūra sveikatos sutrikimų, nelaimingų atsitikimų ar traumų tenka stadiono lankytojui (naudotojui).
8. Stadiono lankytojas (naudotojas), atėjęs į stadioną, prisiima bet kokią riziką, kuri gali jam kilti - būti įžeistam arba sužalotam, prarasti asmeninį turtą ar patirti kitas neigiamas pasekmes, susijusias su lankytojo (naudotojo) elgesiu ir / ar netinkamu stadiono infrastruktūros / inventoriaus naudojimu, ar naudojimu ne pagal paskirtį.
9. Stadionas yra stebimas vaizdo kamerų.
10. Kiekvienas asmuo, įeidamas ar kitaip patekdamas į stadioną, tuo patvirtina, kad su šiame apraše nustatytomis saugumo ir tvarkos taisyklėmis susipažino, sutinka ir įsipareigoja jų laikytis.
11. Už stadiono infrastruktūros ir jame esančio inventoriaus naudojimą imamas mokestis. Mokesčio dydį nustato Pasvalio rajono savivaldybės taryba.
12. Apraše vartojamos sąvokos atitinka Lietuvos Respublikos sporto įstatyme ir kituose teisės aktuose apibrėžtas sąvokas.
13. TEIKIAMŲ PASLAUGŲ ORGANIZAVIMO TVARKA IR SĄLYGOS

13. Įgiję naudojimosi stadionu paslaugą, fiziniai ir juridiniai asmenys, stadionu turi naudotis pagal paskirtį: pamokoms, neformaliojo ugdymo užsiėmimų veikloms, sporto varžyboms, sporto stovykloms, sportininkų rengimo ir kitiems sporto ir fizinio ugdymo renginiams organizuoti.

14. Neatlygintino naudojimosi stadionu teisė suteikiama Pasvalio rajono savivaldybės švietimo įstaigoms.

15. Gimnazijos direktorius ar direktoriaus įgaliotas asmuo, gavęs pageidaujančių naudotis stadionu prašymą, kuriame nurodoma stadiono naudojimo tikslas, laikas, trukmė, atsakingas asmuo ir kita su stadiono naudojimu susijusi informacija, suderina naudojimo laiką.

16. Suderinus stadiono naudojimo sąlygas, laiką ir grafiką, atlygintinų ir neatlygintinų paslaugų teikimo atveju sudaroma „Pasvalio Petro Vileišio gimnazijos stadiono, sporto aikštyno, persirengimo patalpų su sanitariniais mazgais ir teritorijos apšvietimo paslaugų sutartis“ (toliau - Sutartis) (pagal Aprašo priede pateiktą formą).

17. Sutartį su stadiono naudotojais pasirašo gimnazijos direktorius.

18. Mokestis už stadiono paslaugas pervedamas į gimnazijos atsiskaitomąją banko sąskaitą pagal pateiktą sąskaitą faktūrą. Mokėjimo paskirtyje įrašoma: „Mokestis už Pasvalio Petro Vileišio gimnazijos stadiono paslaugas“.

19. Už paslaugas apmokama iš anksto ir ne vėliau kaip 3 darbo dienos iki paslaugos suteikimo pradžios. Neapmokėjus laiku, stadiono naudotojai neturi teisės naudotis stadiono teikiamomis paslaugomis.

20. Jei naudotojas, sudaręs stadiono naudojimo paslaugų sutartį ir apmokėjęs už stadiono paslaugas, atsisako pasinaudoti stadionu arba juo nesinaudoja, neinformavęs ne vėliau kaip prieš 3 darbo dienas prieš nustatytą paslaugų teikimo laiką, sumokėtas mokestis negrąžinamas.

21. Gimnazijos direktorius turi teisę atsisakyti leisti naudotis stadionu asmenims, pažeidusiems Aprašo reikalavimus ir bendrąsias saugumo ir tvarkos taisykles.

22. Gimnazijos direktorius pasilieka teisę, informavęs stadiono naudotoją ne vėliau kaip prieš 3 darbo dienas, pagal grafike numatytą laiką atšaukti užsiėmimus, atsižvelgdamas į sezonus (vasaros, žiemos), sporto varžybų ir treniruočių tvarkaraščius, valstybines švenčių dienas bei galimus kitus pakeitimus. Atšaukus užsiėmimą, derinamas kitas laikas.

1. BENDROSIOS SAUGUMO IR TVARKOS TAISYKLĖS

23. Į stadioną griežtai yra draudžiama įsinešti, taip pat stadione turėti, laikyti ir naudoti toliau nurodomus daiktus:

23.1. Bet kokio pobūdžio ginklus, medžiagas, objektus ir kitas priemones, galinčias kelti pavojų ir/ar grėsmę, bet neapsiribojant, akmenis, metalo ar medžio gabalus, degius skysčius, stiklo gaminius, smailius ar aštrius daiktus, veido maskuotes.

23.2. Bet kokio tipo fejerverkus, signalines raketas, dūmų miltelius, dujų bombas ir/ar kitokią pirotechniką.

23.3. Alkoholinius gėrimus, bet kokias narkotines ar psichotropines, kitas organizmą stimuliuojančias medžiagas (išskyrus specialius medicinos preparatus, insuliną, ir pan.).

23.4. Didelių gabaritų daiktus (kopėčios, kėdės, dėžės, didelės rankinės, kosmetinės, lagaminai ir panašiai).

23.5. Bet kokio pobūdžio plakatus, vėliavas ir/ar kitokius ženklus, kuriuose būtų užfiksuota įžeidžianti, rasinę, politinę, tautinę, religinę ir/ar kitokią neapykantą, diskriminaciją ar kitus neigiamus aspektus išreiškianti ir/ar skatinanti informacija ir/ar turinys.

23.6. Įsinešti ar atsivesti gyvūnus.

23.7. Bet kokio pobūdžio daiktus, skirtus reklaminės ir/ar komercinės informacijos skelbimui ir platinimui, įskaitant, bet neapsiribojant, plakatus, vėliavas, lankstinukus ir kitus panašius daiktus.

23.8. Bet kokius kitus daiktus, galinčius kelti grėsmę saugumui, viešajai tvarkai, pažeisti kitų asmenų teises ir/ar daryti bet kokio pobūdžio žalą bet kuriems asmenims.

23.9. Mechaniniu būdu valdomus ir garsą skleidžiančius prietaisus (suslėgto oro trimitus ir pan.), garsiakalbius, megafonus, sirenas ir panašiai.

23.10 Dronus bei kitus nuotoliniu būdu valdomus prietaisus.

23.11 Prietaisus su lazeriniais įtaisais, elektrinius žibintuvėlius, savadarbius šviesą skleidžiančius prietaisus ar įrenginius.

24. Draudžiamų įsinešti į stadioną daiktų sąrašas gali būti papildomas pagal renginių organizatorių pageidavimus.

25. Stadione draudžiama:

25.1. Rūkyti, vartoti alkoholinius gėrimus.

25.2. Vykdyti bet kokio pobūdžio komercinę ir/ar reklaminę veiklą.

25.3. Mėtyti, svaidyti ir/ar įžiebti bet kokio pobūdžio objektus.

25.4. Atlikti bet kokio pobūdžio provokuojančius, keliančius bet kokio pobūdžio grėsmę, diskriminacinius ir/ar įžeidžiančius veiksmus.

25.5. Skelbti žinią, kuri nėra suderinama su sporto varžybomis ar sportine veikla, ypatingai, jeigu ta žinia yra politinė, ideologinė, religinė, įžeidžiant ar provokacinė.

25.6. Atlikti bet kokio pobūdžio veiksmus, galinčius kelti pavojų paties ar kitų asmenų gyvybei ar sveikatai, ar daryti jiems kitokio pobūdžio žalą.

25.7. Lipti ant šuoliaduobių ir ant stadione esančių tvorų, aptvarų, kitokio pobūdžio stadione esančių ir jį sudarančių konstrukcijų bei statinių, taip pat stovėti ant stadione įrengtų tribūnų ir suoliukų.

25.8. Įvažiuoti į stadioną su bet kokiomis motorinėmis ir nemotorinėmis transporto priemonėmis.

25.9. Gadinti kitų asmenų turtą.

25.10. Gadinti, niokoti ar ne pagal paskirtį naudoti stadione esantį sporto inventorių ir priemones.

25.11. Šiukšlinti ar kitaip teršti stadiono, ar greta esančią aplinką (įskaitant saulėgrąžas ir kt.).

25.12. Triukšmauti stadione ramybės laiku.

25.13. Atlikti bet kokius nusikalstamus, administracine atsakomybę sukeliančius ir kitus Lietuvos Respublikos teisės aktų draudžiamus ir/ar jų reikalavimus pažeidžiančius veiksmus.

26. Žiūrovas ar Dalyvis neatitinkantis šiose Taisyklėse nustatytų reikalavimų, pažeidžiantis šiose Taisyklėse nustatytas sąlygas ir/ar atliekantis veiksmus, pažeidžiančius šias Taisykles ar nesuderinamus su jomis, gali būti neįleidžiamas į stadioną ar pašalintas iš jo.

27. Šias Taisykles pažeidusiems žiūrovams ir dalyviams, priklausomai nuo pažeidimo pobūdžio ir padarinių, gali būti taikoma Lietuvos Respublikos įstatymais numatyta administracinė, civilinė ar baudžiamoji atsakomybė.

1. BAIGIAMOSIOS NUOSTATOS

28.Asmenys, sistemingai pažeidinėjantys stadiono taisykles nebus įleidžiami į stadioną ir/ar sporto aikštynus.

29. Bet kokie kylantys ginčai, nesutarimai ar pretenzijos dėl teisės naudotis stadiono paslaugomis yra sprendžiami derybų keliu. Nepavykus susitarti, ginčas, nesutarimas ar pretenzija sprendžiami Lietuvos Respublikos įstatymų nustatyta tvarka.

**V. PASVALIO PETRO VILEIŠIO GIMNAZIJOS STADIONO, SPORTO AIKŠTYNO, PERSIRENGIMO PATALPŲ SU SANITARINIAIS MAZGAIS IR TERITORIJOS APŠVIETIMO PASLAUGŲ TEIKIMO IR NAUDOJIMO TVARKOS APRAŠO PRIEDAS**

(Sutarties formos pavyzdys)

PASVALIO PETRO VILEIŠIO GIMNAZIJOS STADIONO, SPORTO AIKŠTYNO, PERSIRENGIMO PATALPŲ SU SANITARINIAIS MAZGAIS IR TERITORIJOS APŠVIETIMO NAUDOJIMO PASLAUGŲ SUTARTIS Nr. \_\_\_\_\_\_\_\_\_\_\_\_\_\_\_\_

20 m. d.

Pasvalys

Pasvalio Petro Vileišio gimnazija, juridinio asmens kodas 190615147, kurios registruota buveinė yra P. Vileišio g. 7, 39144 Pasvalys, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama [įrašyti pareigas, vardą, pavardę], veikiančios pagal [įrašyti atstovavimo pagrindą], toliau vadinama Paslaugos teikėju, ir [įrašyti sutarties šalies pavadinimą, teisinę formą], juridinio asmens kodas [įrašyti], kurio (-ios) registruota buveinė yra [įrašyti tikslų adresą], duomenys apie įmonę kaupiami ir saugomi Lietuvos Respublikos juridinių asmenų registre, atstovaujamas (-a) [įrašyti pareigas, vardą, pavardę], veikiančio (-ios) pagal [įrašyti atstovavimo pagrindą], toliau - Paslaugos gavėju, toliau - Paslaugos teikėjas ir Paslaugos gavėjas kiekvienas atskirai gali būti vadinami „Šalimi“, o abu kartu - „Šalimis“, vadovaudamiesi Pasvalio Petro Vileišio gimnazijos stadiono, sporto aikštyno, persirengimo patalpų su sanitariniais mazgais ir teritorijos apšvietimo paslaugų teikimo ir naudojimo tvarkos aprašu, patvirtintu Pasvalio Petro Vileišio gimnazijos direktoriaus įsakymu sudarė šią Pasvalio Petro Vileišio gimnazijos stadiono, sporto aikštyno, persirengimo patalpų su sanitariniais mazgais ir teritorijos apšvietimo paslaugų sutartį (toliau tekste - Sutartis).

1. SUTARTIES OBJEKTAS

Paslaugos tiekėjas suteikia Paslaugos gavėjui naudotis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( objekto adresas ir trumpas apibūdinimas )

, toliau – stadiono infrastuktūra.

1. SUTARTIES SĄLYGOS
2. Paslaugos gavėjas įsipareigoja naudotis suteikta stadiono infrastruktūra šioje Sutartyje numatytomis sąlygomis, tvarka ir mokėti už suteiktą paslaugą (įrašyti sumą) eurų.
3. Paslaugos terminas nuo m. d. val. iki m. d.

val.

1. ŠALIŲ TEISĖS IR PAREIGOS
2. Paslaugos gavėjas įsipareigoja:

3.1. apmokėti už stadiono infrastruktūros naudojimo paslaugą pagal gautą sąskaitą faktūrą ne vėliau kaip 3 darbo dienos iki paslaugos suteikimo termino pradžios;

* 1. laikytis Aprašo reikalavimų;
  2. stadiono infrastruktūra naudotis tik pagal grafike (jei jis sudaromas), kuris yra neatsiejama šios sutarties dalis, patvirtintą laiką;
  3. apie sulūžusį ar kitaip sugadintą ir naudoti netinkamą inventorių ar įrangą nedelsdamas pranešti Paslaugos teikėjui;
  4. po užsiėmimų visas bendrojo naudojimo patalpas palikti tvarkingas;
  5. netrukdyti kitiems stadiono lankytojams naudotis teikiamomis sporto paslaugomis;
  6. atlyginti Paslaugos teikėjui materialinę žalą (dėl sugadintos įrangos, inventoriaus ar kitaip bazės patalpoms padarytų defektų), patirtą dėl Paslaugos gavėjo kaltės;
  7. sporto renginių, varžybų ar treniruočių metu užtikrinti dalyvių, žiūrovų saugumą, viešąją tvarką ir medicininį aptarnavimą ir įstatymų nustatyta tvarka atsakyti, jei bus pažeistas šiame punkte numatytas įsipareigojimas;

4. Paslaugos tiekėjas neatsako ir negali būti laikoma atsakingu už stadiono lankytojo (naudotojo) stadione patirtą žalą, fizinius sužalojimus, smurtą ir kitas neigiamas pasekmes, susijusias su lankytojo (naudotojo) elgesiu ir / ar netinkamu stadiono infrastruktūros / inventoriaus naudojimu, ar naudojimu ne pagal paskirtį;

5.Visa atsakomybė dėl besinaudojančių stadiono infrastruktūra sveikatos sutrikimų, nelaimingų atsitikimų ar traumų tenka stadiono Paslaugos gavėjui.

6. Paslaugos gavėjas turi ir kitas šios Sutarties ir Lietuvos Respublikoje galiojančių teisės aktų numatytas teises ir pareigas.

7. Paslaugos teikėjas įsipareigoja:

7.1. už naudojimąsi Stadiono infrastruktūra mokestį Paslaugos gavėjui skaičiuoti pagal Pasvalio rajono savivaldybės tarybos patvirtintus mokamų paslaugų įkainius;

7.2.leisti Paslaugos gavėjui naudotis persirengimo kambariais ir sanitariniais mazgais;

7.3.užtikrinti patalpų sanitariją;

7.4.užtikrinti, kad užsiėmimų grafike nustatytu laiku stadiono infrastruktūra nesinaudotų kiti asmenys (neįtraukti į užsiėmimų grafiką).

8. Paslaugos teikėjas turi visas šios Sutarties ir Lietuvos Respublikoje galiojančių teisės aktų numatytas teises.

9.Paslaugos gavėjas patvirtina, kad yra tinkamai susipažinęs su Aprašu ir jo reikalavimais bei įsipareigoja jų laikytis ir paisyti Apraše nustatytų draudimų.

10. Paslaugos gavėjui yra žinoma, kad sumokėtas mokestis už stadiono infrastruktūros naudojimo paslaugą negrąžinamas, jeigu Paslaugos gavėjas atsisako pasinaudoti stadionu arba juo nesinaudoja, neinformavęs apie tai Paslaugos teikėjo ne vėliau kaip prieš 3 darbo dienas prieš nustatytą paslaugos teikimo laiką.

1. ŠALIŲ ATSAKOMYBĖ

11. Šalys privalo atlyginti viena kitai nuostolius, padarytus dėl Sutarties nevykdymo ar netinkamo jos vykdymo.

12.Paslaugos gavėjas, šioje Sutartyje nustatytu laiku nesumokėjęs už paslaugą, netenka teisės gauti paslaugos nustatytais terminais.

1. Paslaugus gavėjas yra visiškai atsakingas už žalą, padarytą tretiesiems asmenims, jų turtui, vykdant Sutartyje numatytus įsipareigojimus. Paslaugos gavėjas taip pat atsako už jo įgaliotų atstovų ir darbuotojų veiksmus arba neveikimą.
2. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
3. SUTARTIES GALIOJIMO SĄLYGOS IR NUTRAUKIMO TVARKA
4. Sutartis įsigalioja nuo jos pasirašymo dienos ir galioja iki visų įsipareigojimų įvykdymo.

16. Paslaugos teikėjas, įspėjęs Paslaugos gavėją ne vėliau kaip prieš septynias kalendorines dienas, gali nutraukti Sutartį vienašališkai ir reikalauti atlyginti nuostolius, jeigu Paslaugos gavėjas:

16.1. naudojasi turtu ne pagal Sutartį ar turto paskirtį;

16.2. jei tyčia ar dėl neatsargumo blogina turto būklę;

16.3 kitais Lietuvos Respublikos civilinio kodekso nustatytais atvejais.

17. Paslaugos gavėjas privalo atlyginti Paslaugos teikėjui visas dėl šios Sutarties nutraukimo susidariusias išlaidas ir kompensuoti dėl šios Sutarties nutraukimo patirtus nuostolius.

1. BAIGIAMOSIOS NUOSTATOS

18. Visi iškilę ginčai sprendžiami šalių tarpusavio susitarimu, o jeigu tokiu būdu nepavyksta jų išspręsti, ginčai sprendžiami teisme vadovaujantis Lietuvos Respublikos įstatymais ir kitais teisės aktais.

19. Jeigu viena iš šalių dėl nenumatytų priežasčių negali įvykdyti kurio nors šios Sutarties punkto, nedelsdama raštu kreipiasi į kitą šalį dėl Sutarties papildymo, pakeitimo ar nutraukimo.

20. Ši sutartis surašoma dviem egzemplioriais - po vieną kiekvienai Šaliai.

1. ŠALIŲ REKVIZITAI